
 27.9.2014
 BG
 Официален вестник на Европейския съюз
 L 283/9
 РЕГЛАМЕНТ ЗА ИЗПЪЛНЕНИЕ (ЕС) No 1013/2014 НА СЪВЕТА
 от 26 септември 2014 година
 за изпълнение на Регламент (ЕС) No 36/2012 относно ограничителни мерки с оглед на положението в Сирия
 СЪВЕТЪТ НА ЕВРОПЕЙСКИЯ СЪЮЗ,
 като взе предвид Договора за функционирането на Европейския съюз,
 като взе предвид Регламент (ЕС) No 36/2012 на Съвета от 18 януари 2012 г. относно ограничителни мерки с оглед на положението в Сирия и за отмяна на Регламент (ЕС) No 442/2011 (1), и по-специално член 32, параграф 1 от него,
 като има предвид, че:
 (1)
 На 18 януари 2012 г. Съветът прие Регламент (ЕС) No 36/2012.
 (2)
 С решението си от 16 юли 2014 г. по дело Т-572/11 Съдът на Европейския съюз отмени решението на Съвета за включване на Samir Hassan в списъка на лицата и образуванията, към които се прилагат ограничителни мерки, поместен в приложение II към Регламент (ЕС) No 36/2012.
 (3)
 Samir Hassan следва отново да бъде включен в списъка на лицата и образуванията, към които се прилагат ограничителни мерки, поместен в приложение II към Регламент (ЕС) No 36/2012, с нови основания за вписване.
 (4)
 Освен това информацията, отнасяща се до две от образуванията, изброени в приложение II към Регламент (ЕС) No 36/2012, следва да се актуализира.
 (5)
 Поради това Регламент (ЕС) No 36/2012 следва да бъде съответно изменен,
 ПРИЕ НАСТОЯЩИЯ РЕГЛАМЕНТ:
 Член 1
 Приложение II към Регламент (ЕС) No 36/2012 се изменя, както е предвидено в приложението към настоящия регламент.
 Член 2
 Настоящият регламент влиза в сила от датата на публикуването му в Официален вестник на Европейския съюз.
 Настоящият регламент е задължителен в своята цялост и се прилага пряко във всички държави-членки.
 Съставено в Брюксел на 26 септември 2014 година.
 За Съвета
 Председател
 S. GOZI
 (1) ОВ L 16, 19.1.2012 г., стр. 1.
 ПРИЛОЖЕНИЕ
 1.
 Следното лице се вмъква в списъка на физическите и юридическите лица, който се съдържа в раздел А от приложение II към Регламент (ЕС) No 36/2012:
 Име
 Идентификационни данни
 Основания
 Дата на включване в списъка
 „48.
 Samir (
 ) Hassan (
 )
 Samir Hassan е виден бизнесмен, близък до основни фигури на сирийския режим, като Rami Makhlouf и Issam Anbouba; от март 2014 г., след назначаването му от министъра на икономиката Khodr Orfali, заема поста заместник-председател за Русия в двустранните стопански съвети. Освен това той подпомага водените от режима военни действия с дарения на парични средства. Samir Hassan е съответно свързан с лица, които се ползват с облаги от режима или го подкрепят, и осигурява подкрепа и се ползва с облаги от сирийския режим.
 27.9.2014 г.“
 2.
 Вписванията за посочените по-долу образувания, които се съдържат в раздел Б от приложение II към Регламент (ЕС) No 36/2012, се заменят със следните вписвания:
 Наименование
 Идентификационни данни
 Основания
 Дата на включване в списъка
 „54.
 Overseas Petroleum Trading
 известно още като „Overseas Petroleum Trading SAL (Off-Shore)“
 известно още като „Overseas Petroleum Company“
 Dunant Street, Snoubra Sector, Beirut, Lebanon.
 Оказва подкрепа на сирийския режим и се ползва с облаги от него чрез организиране на тайни доставки